Juan Subercaseaux Errázuriz

**Juan Subercaseaux Errázuriz** (1896–1942) var en chilensk geistlig og katolsk biskop av Linares, senere erkebiskop av La Serena.
## Liv og virke
### Bakgrunn
Juan Subercaseaux Errázuriz stammet fra franske immigranter, både av fransk og av baskisk bakgrunn. Hans oldefar på farssiden, legen Francisco Subercaseaux Breton, kom fra Dax i Aquitaine. Juan Subercaseaux Errázuriz ble født som det fjerde barnet til maleren, diplomaten og politikeren Ramón Subercaseaux Vicuña og hans hustru Amalia Errázuriz Urmeneta, forfatterinne av boken* Roma del Alma*. Hans eldre søsken var maleren og benediktinermunken Pedro Subercaseaux Errázuriz og forretningsmannen og diplomaten Luis Subercaseaux Errázuriz. Han hadde også en yngre bror og to yngre søstre. Juan Subercaseaux Errázuriz vokste opp i en dypt religiøs katolsk familie. 

Faren hans var Chiles ambassadør ved Den hellige stol i flere år. 

Han fikk sin religiøse utdannelse fra presten Miguel León Prado, senere den første biskop av bispedømmet Linares.

Juan Subercaseaux Errázuriz gikk først på den prestisjetunge jesuittskolen i *San Ignacio* i Santiago de Chile. Deretter flyttet han til seminaret i Santiago for presteutdannelse.
### Prest
Den 3. april 1920 ble han ordinert til prest i Santiago de Chile. Deretter dro han til Roma for å studere aom alumne ved Pontificio Colegio Pío Latino Americano, og etterhvert ved det pavelige diplomatakademi. Han fikk doktorgrader i både teologi og filosofi og returnerte deretter til Chile.

### Biskop av Linares
Den 23. februar 1935 utnevnte pave Pius XI ham til å etterfølge Miguel León Prado som biskop av Linares. Den apostoliske nuntius til Chile, erkebiskop Ettore Felici, ordinerte ham til biskop den 28. april samme år. Medkonsekratorer var biskopen av Concepción, Gilberto Fuenzalida Guzmán, og den emeriterte biskop av Temuco, Prudencio Contardo Ibarra C.Ss.R. Innsettelsen i Linares bispedømme fant sted den 12. mai 1935.
### Erkebiskop av La Serena
Den 8. januar 1940 utnevnte pave Pius XII ham til erkebiskop av La Serena. Innsettelsen fant sted den 9. april samme år. To år senere døde han i en trafikkulykke i Condoriaco den daværende chilenske provinsen Coquimbo, kun 45 år gammel.

## Verker
* *La Bula „Divini Cultus Sanctitatem“ de S.S. Pío XI con un breve comentario por Mons*. Imprenta de San José, Santiago de Chile 1929.
* mit Alfredo Silva Santiago: *Consagración episcopal de los Excmos. y Rvmos.* Imprenta La Ilustración, Santiago de Chile 1935.
* *Carta pastoral que el excmo. y revmo*. Imprenta Universitaria, Santiago de Chile 1936.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Benedetto Aloisi Masella (1879-1970) *1919
* Erkebiskop Ettore Felici (1881-1951) *1927 
* Erkebiskop *Juan Subercaseaux Errázuriz* (1895-1942) 1935

## Litteratur
* Adolfo Rivera Richards: *Monseñor Juan Subercaseaux Errázuriz. Recordándolo*. Imprenta de San José, Santiago de Chile 1943.
* Fidel Araneda Bravo: *Hombres de relieve de la iglesia chilena*. Ed. Difusión Chilena, Santiago de Chile 1946.

## Referanser